CELEX: 62017TN0690
Language: mt
Date: 2017-10-05 00:00:00
Title: Kawża T-690/17: Rikors ippreżentat fil-5 ta’ Ottubru 2017 – Uluru et vs Il-Kummissjoni u SRB

8.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 5/46
            
         Rikors ippreżentat fil-5 ta’ Ottubru 2017 – Uluru et vs Il-Kummissjoni u SRB
   (Kawża T-690/17)
   (2018/C 005/63)
   Lingwa tal-kawża: l-Ispanjol
   
      Partijiet
   
   
      Rikorrenti: Uluru, SL (Madrid, Spanja), Juan Adolfo Álvarez Lorenzana (Santo Domingo, ir-Repubblika Dominikana) u Raquel Fortet Rodríguez (Madrid) (rappreżentant: B. Cremades Roman, J. Orts Castro, J. López Useros, S. Cajal Martín, P. Marrodán Lázaro, avukati)
   
      Konvenuta: Il-Kummissjoni u Il-Bord Uniku ta’ Riżoluzzjoni
   
      Talbiet
   
   
               —
            
            
               tannulla d-Deċiżjoni tal-SRB Nru SRB/EES/2017/08 u d-Deċiżjoni tal-Kummissjoni (UE) 2017/1246, it-tnejn li huma tas-7 ta’ Ġunju 2017 u, konsegwentement, (a) tikkundanna lill-SRB u lill-Kummissjoni Ewropea sabiex iħallsu lura lir-rikorrenti l-investimenti tagħhom fil-Banco Popular fit-termini indikati fit-talba jew (b) sussidjarjament, tikkundanna lill-SRB u lill-Kummissjoni Ewropea jħallsu lir-rikorrenti għad-danni minħabba responsabbiltà mhux kuntrattwali fit-termini indikati fit-talba;
            
         
               —
            
            
               tikkundanna lill-SRB u lill-Kummissjoni Ewropea jħallsu lir-rikorrenti għad-danni minħabba responsabbiltà mhux kuntrattwali fit-termini indikati fit-talba;
            
         
               —
            
            
               tannulla l-evalwazzjoni magħmula mill-espert indipendenti tal-SRB u, wara li jsir kalkolu tal-valur nett tal-assi tal-Banco Popular, tikkundanna lill-SRB u lill-Kummissjoni Ewropea sabiex jikkumpensaw lir-rikorrenti skont it-termini indikati fit-talba;
            
         
               —
            
            
               tikkundanna lill-SRB u lill-Kummissjoni Ewropea għall-ispejjeż tal-kawża;
            
         
               —
            
            
               tordna li l-ammonti kollha mogħtija lir-rikorrenti jakkumulaw interessi kumpensatorji mit-23 ta’ Mejju 2017 (jew, sussidjarjament, mis-7 ta’ Ġunju 2017) sad-data tas-sentenza u, fl-istess ħin, interssi moratorji sad-data tas-sentenza, ħlief għall-ispejjeż tal-kawża preżenti, li jibdew jakkumulaw interessi biss moratorji mid-data tas-sentenza; u
            
         
               —
            
            
               tagħti lir-rikorrenti kull rimedju ieħor addizzjonali li jkun xieraq skont il-liġi.
            
         
      Motivi u argumenti prinċipali
   
   Il-motivi u l-argumenti prinċipali huma simili għal dawk invokati fil-Kawżi T-478/17, Mutualidad de la Abogacía u Hermandad Nacional de Arquitectos Superiores y Químicos vs Il-Bord Uniku ta’ Riżoluzzjoni, T-481/17, Fundación Tatiana Pérez de Guzmán y Bueno u SFL vs Il-Bord Uniku ta’ Riżoluzzjoni, T-482/17, Comercial Vascongada Recalde vs Il-Kummissjoni u Il-Bord Uniku ta’ Riżoluzzjoni, T-483/17, García Suárez et vs Il-Kummissjoni u Il-Bord Uniku ta’ Riżoluzzjoni, T-484/17, Fidesban et vs Il-Bord Uniku ta’ Riżoluzzjoni, T-497/17, Sánchez del Valle u Calatrava Real State 2015 vs Il-Kummissjoni u Il-Bord Uniku ta’ Riżoluzzjoni, u T-498/17, Pablo Álvarez de Linera Granda vs Il-Kummissjoni u Il-Bord Uniku ta’ Riżoluzzjoni.